РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/112-19

13. мај 2019. године

Б е о г р а д

ЗАПИСНИК

73. СЕДНИЦЕ ОДБОРА ЗА ФИНАНСИЈЕ,РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 13.МАЈА 2018. ГОДИНЕ

Седница је почела у 12,00 часова.

Седници је председавала Александра Томић, председник Одбора.

Седници су присуствовали чланови Одбора: Верољуб Арсић, Зоран Бојанић, Горан Ковачевић, Соња Влаховић, Оливера Пешић, Милорад Мирчић, Милорад Мијатовић, Момо Чолаковић, Војислав Вујић и Золтан Пек.

Седници су присуствовали: Зоран Деспотовић (заменик Миљана Дамјановића) и Горица Гајић (заменик Милана Лапчевића).

Седници нису присуствовали чланови Одбора: Србислав Филиповић, Душан Бајатовић, Саша Радуловић и Горан Ћирић, нити њихови заменици.

Седници су присуствовали: др Душко Пејовић, председник ДРИ; Бојана Митровић, потпредседник ДРИ, Милена Милинковић, секретар ДРИ; Невенка Бојанић, Љиљана Димитријевић и Маријана Симовић, чланови Савета ДРИ; Ива Василић Милић, начелник Службе за међународну сарадњу ДРИ; Никола Алтипармаков и Владимир Вучковић, чланови Фискалног савета; Златиборка Андрејић, секретар Фискалног савета; Марко Јанковић, председник Комисије за хартије од вредности; Биљана Аговска, руководилац Службе за финансијско пословање Комисије за хартије од вредности; Хана Хукић, председник Републичке комисије за заштиту права у поступцима јавних набавки; Весна Гојковић Милин, заменик председника Републичке комисије за заштиту права у поступцима јавних набавки; Сандра Дамчевић, вд. директораУправе за јавне набавке, Ивана Ђенић, вд. заменика директораУправе за јавне набавке .

На предлог председника Одбор је, већином гласова **(10 гласова „за“, један није гласао), утврдио** следећи

Д н е в н и р е д:

1. Разматрање Извештаја о раду Државне ревизорске институције за 2018. годину (број 02-1398/19 од 29. марта 2019. године);
2. Разматрање Извештаја о раду Фискалног савета за 2017. годину (број 02-716/18 од 22.марта 2018. године);
3. Разматрање Извештаја о раду Фискалног савета за 2018. годину (број 02-531/19 од 22. марта 2019. године);
4. Давање сагласности на Предлог правилника о унутрашњем уређењу и систематизацији радних места у Стручним службама Фискалног савета (број 02-465/19 од 15. марта 2019. године);
5. Разматрање Годишњег извештаја Комисије за хартије од вредности за 2018. годину (број 02-1555/19 од 24. априла 2019. године);
6. Разматрање Друге измене финансијског плана Комисије за хартије од вредности за 2018. годину (број 400-3754/17 од 30. новембра 2018. године);
7. Разматрање Финансијског плана Комисије за хартије од вредности за 2019. годину (број 400-3689/18 од 30. новембра 2018. године);
8. Разматрање Извештаја о раду Републичке комисије за заштиту права у поступцима јавних набавки у периоду од 01.01.2018. до 31.12.2018. године (број 02-1402/19 од 29. марта 2019. године);
9. Разматрање Извештаја о спроведеном надзору над применом Закона о јавним набавкама за 2018. годину Управе за јавне набавке (број 404-1577/19 од 30. априла 2019. године;
10. Утврђивање принципа за спровођење тестирања кандидата за избор члана Републичке комисије за заштиту права у поступцима јавних набавки;
11. Покретање поступка за избор члана Комисије за хартије од вредности.

Пре преласка на рад по утврђеном дневном реду, Одбор је већином гласова **(10 „за“, два нису гласала),** усвојио записник са 72. седнице Одбора.

Пре преласка на рад по утврђеном дневном реду, председник Одбора Александра Томић је подсетила да се извештаји и финансијски планови, осим извештаја Управе за јавне набавке, разматрају у складу са члановима 237. и 238. Пословника Народне скупштине, што значи да о разматрању ових тачака Одбор подноси извештаје Народној скупштини са предлогом закључака, ради разматрања и усвајања на некој од наредних седница Народне скупштине.

**ПРВА ТАЧКА ДНЕВНОГ РЕДА: Разматрање Извештаја о раду Државне ревизорске институције за 2018. годину**

Душко Пејовић, председник ДРИ је истакао да је Извештај комплетан и да садржи све информације које су законом прописане као обавеза. ДРИ је све планиране задатке везане за субјекте и за врсте ревизија извршила. У 2018. години састављен је 221 извештај, од чега 141 консолидовани финансијски извештај, 58 извештаја о правилности пословања, два извештаја о сврсисходности пословања и 20 извештаја о ревизији одазивних извештаја. Додатно је урађено 215 постревизионих извештаја. Утврђене су грешке и одступања у износу од 195 милијарди динара код финансијских извештаја, и у износу од 23 милијарде динара код ревизије правилности пословања. Главни разлог грешака је недоследно и непотпуно функционисање система интерне контроле код субјеката ревизије. Око 83% препорука је извршено. Савет ДРИ је донео нови стратешки план и нове правилнике о унутрашњој организацији и начину полагања испита за ревизорска звања. Остварени финансијски ефекти ревизије су 733 милиона динара, од чега се око 65% односи на смањење расхода субјекта ревизије, а преостали део на повећање прихода.

Александра Томић је нагласила да до краја године Одбор треба да одржи три јавна слушања о извршеној ревизији, ван седишта Народне скупштине, у Зрењанину, Крушевцу и Пироту. Предложила је да се данас обави расправа, а да се Закључак донесе на седници у Зрењанину.

У дискусији су учествовали: Милорад Мирчић, Горан Ковачевић, Горица Гајић и Момо Чолаковић.

**ДРУГА И ТРЕЋА ТАЧКА ДНЕВНОГ РЕДА:** **Разматрање Извештаја о раду Фискалног савета за 2017. годину и Извештаја о раду Фискалног савета за 2018. годину**

Владимир Вучковић je нагласио да је Фискални савет наставио да обавља послове који су прописане као законска обавеза. То се пре свега односи на оцене Закона о буџету, оцене фискалне стратегије, као и анализу висине плата, пензија и запослености у јавном сектору и утицајем пореске политике на привредни раст и инвестиције.

Верољуб Арсић је подсетио да је примарна улога Фискалног савета да даје одређене смернице и препоруке, а не да се бави политичким оценама. Он је поставио питање због чега извештај о привредном расту Србије није презентован у Народној скупштини. Истакао је и да су привредни потенцијали Србије озбиљно девастирани у НАТО агресији 1999. године и да је то озбиљан хендикеп у односу на земље Средње и Западне Европе.

Александра Томић је истакла да је Србија као држава добиле све похвале за реформе од стране шефа Мисије Међународног монетарног фонда у Србији Себастијана Сосе и да је то најбољи доказ да Србија остварује напредак. Она је предложила да Одбор прихвати Извештаје о раду фискалног савета за 2017. и 2018. годину

У дискусији су учествовали: Момо Чолаковић, Милорад Мијатовић, Горан Ковачевић и Никола Алтипармаков.

Одбор је већином гласова (**11 гласова „за“, један посланик није гласао), усвојио** Предлог одлуке о давању сагласности наИзвештај о раду Фискалног савета за 2017. годину .

На основу члана 237. став 4. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 237. Пословника Народне скупштине, размотрио Извештај о раду Фискалног савета за 2017. годину, који је поднет Народној скупштини на основу члана 92а Закона о буџетском систему.

Одбор је утврдио Предлог закључка поводом разматрања Извештаја о раду Фискалног савета за 2017. годину, који подноси Народној скупштини.

За известиоца Одбора и представника предлагача Предлога закључка на седници Народне скупштине одређена је др Александра Томић, председник Одбора.

Одбор је већином гласова (**11 гласова „за“, један посланик није гласао), усвојио** Предлог одлуке о давању сагласности наИзвештај о раду Фискалног савета за 2018. годину .

На основу члана 237. став 4. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор је, у складу са чланом 237. Пословника Народне скупштине, размотрио Извештај о раду Фискалног савета за 2018. годину, који је поднет Народној скупштини на основу члана 92а Закона о буџетском систему.

Одбор је утврдио Предлог закључка поводом разматрања Извештаја о раду Фискалног савета за 2018. годину, који подноси Народној скупштини.

За известиоца Одбора и представника предлагача Предлога закључка на седници Народне скупштине одређена је др Александра Томић, председник Одбора.

**ЧЕТВРТА ТАЧКА ДНЕВНОГ РЕДА: Давање сагласности на Предлог правилника о унутрашњем уређењу и систематизацији радних места у Стручним службама Фискалног савета**

Одбор је већином гласова (**10 гласова „за“, један посланик није гласао), усвојио** Предлог одлуке о давању сагласности наПредлог правилника о унутрашњем уређењу и систематизацији радних места у Стручним службама Фискалног савета.

На основу члана 92k став 2. Закона о буџетском систему („Службени гласник РС“, бр. [54/09](file:///C:\Users\milena.sandic\Desktop\index.jsp%3F%26file%3Df61808%26action%3Dpropis%26path%3D06180801.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 7[3/10](file:///C:\\Users\\milena.sandic\\Desktop\\index.jsp%3F%26file%3Df76221%26action%3Dpropis%26path%3D07622101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-" \o "Zakon o izmenama i dopunama Zakona o Agenciji za borbu protiv korupcije (29/07/2010)), [101/10,](file:///C:\Users\milena.sandic\Desktop\index.jsp%3F%26file%3Df83826%26action%3Dpropis%26path%3D08382601.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-) 101/11, 93[/12](file:///C:\\Users\\milena.sandic\\Desktop\\index.jsp%3F%26file%3Df96341%26action%3Dpropis%26path%3D09634101.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-" \o "Odluka Ustavnog suda IUz-245/2011 (odnosi se na Zakon o Agenciji za borbu protiv korupcije) (31/07/2013)), [62/13](file:///C:\Users\milena.sandic\Desktop\index.jsp%3F%26file%3Df98870%26action%3Dpropis%26path%3D09887001.html%26domen%3D0%26mark%3Dfalse%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26groups%3D-%40--%40--%40--%40--%40-), 63/13 - исправка, 108/13, 142/14, 68/15-др.закон, 103/15, 99/16, 113/17 и 95/18) и члана 55. Пословника Народне скупштине („Службени гласник РС“, број 20/12 – Пречишћен текст), Одбор за финансије, републички буџет и контролу трошења јавних средстава, на 73. седници одржаној 13. маја 2019. године, донео је

О Д Л У К У

о давању сагласности на Предлог правилника о унутрашњем уређењу и систематизацији радних места у стручним службама Фискалног савета

ДАЈЕ СЕ САГЛАСНОСТ на Предлог правилника о унутрашњем уређењу и систематизацији радних места у стручним службама Фискалног савета, број 02-465/19 од 15. марта 2019. године.

**ПЕТА–СЕДМА ТАЧКА ДНЕВНОГ РЕДА:** **Разматрање Годишњег извештаја Комисије за хартије од вредности за 2018. годину; Друге измене финансијског плана Комисије за хартије од вредности за 2018. годину; Финансијског плана Комисије за хартије од вредности за 2019. годину**

Александра Томић је подсетила да је чланом 260. став 1. Закона о тржишту капитала утврђено да Комисија за хартије од вредности подноси Годишњи извештај Народној скупштини, у року од четири месеца од завршетка пословне године.

Марко Јанковић, председник Комисије за хартије од вредности је истакао да је у 2018. години дошло до стабилизације стања на тржишту капитала. Комисија је остварила приход од 73,3 милиона динара, што је око 8,5% мање од планираних прихода. Приходом је покривено око 88% укупних расхода, који износе 83,2 милиона динара, што је за 19% мање од планираних.

Одбор је већином гласова (**9 гласова „за“, један посланик није гласао), усвојио** Предлог одлуке о давању сагласности наГодишњи извештај Комисије за хартије од вредности за 2018. годину.

На основу члана 237. став 4. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор за финансије, републички буџет и контролу трошења јавних средстава је размотрио Годишњи извештај Комисије за хартије од вредности за 2018. годину, који је поднет Народној скупштини на основу члана 260. став 1. Закона о тржишту капитала.

Одбор је, поводом разматрања овог извештаја, утврдио Предлог закључка који подноси Народној скупштини на разматрање и усвајање.

За представника Одбора на седници Народне скупштине одређена је др Александра Томић, председник Одбора.

Одбор је већином гласова (**9 гласова „за“, један посланик није гласао), усвојио** Предлог одлуке о потврђивању Других измена Финансијског плана за 2018. годину.

Одбор за финансије, републички буџет и контролу трошења јавних средстава, на 73. седници одржаној 13. маја 2019. године, размотрио је ДРУГЕ ИЗМЕНЕ ФИНАНСИЈСКОГ ПЛАНА КОМИСИЈЕ ЗА ХАРТИЈЕ ОД ВРЕДНОСТИ ЗА 2018. ГОДИНУ (број: 400-3754/17 од 30. новембра 2018. године) које је, у складу са чланом 260. став 5. Закона о тржишту капитала, Комисија за хартије од вредности доставила Народној скупштини на потврђивање.

Одбор је утврдио Предлог одлуке о потврђивању Других измена Финансијског плана за 2018. годину, који подноси Народној скупштини на разматрање и усвајање.

За представника Одбора на седници Народне скупштине одређена је др Александра Томић, председник Одбора.

Одбор је већином гласова (**9 гласова „за“, један посланик није гласао), усвојио** Предлог одлуке о давању сагласности на Финансијски план Комисије за хартије од вредности за 2019. годину.

Одбор за финансије, републички буџет и контролу трошења јавних средстава, на 73. седници одржаној 13. маја 2019. године, размотрио је ФИНАНСИЈСКИ ПЛАН КОМИСИЈЕ ЗА ХАРТИЈЕ ОД ВРЕДНОСТИ ЗА 2019. ГОДИНУ (број 400-3689/18 од 30. новембра 2018. године) који је, у складу са чланом 260. став 5. Закона о тржишту капитала, Комисија за хартије од вредности доставила Народној скупштини на потврђивање.

Одбор је утврдио Предлог одлуке о потврђивању Финансијског плана Комисије за хартије од вредности за 2019. годину, који подноси Народној скупштини на разматрање и усвајање.

За представника Одбора на седници Народне скупштине одређена је др Александра Томић, председник Одбора.

**ОСМА ТАЧКА ДНЕВНОГ РЕДА:** **Разматрање Извештаја о раду Републичке комисије за заштиту права у поступцима јавних набавки у периоду од 01.01.2018. до 31.12.2018. године**

Александра Томић је подсетила да је чланом 147. став 1. и 2. Закона о јавним набавкама утврђена обавеза Републичке комисије за заштиту права у поступцима јавних набавки да за свој рад одговара Народној скупштини и подноси Годишњи извештај.

Хана Хукић, председник Републичке комисије за заштиту права у поступцима јавних набавки је образложила Извештај о раду Комисије.

Одбор је једногласно (**10 гласова „за“,), усвојио** Предлог одлуке о давању сагласности на Извештај о раду Републичке комисије за заштиту права у поступцима јавних набавки у периоду од 01.01.2018. до 31.12.2018. године.

На основу члана 237. став 4. Пословника Народне скупштине, Одбор за финансије, републички буџет и контролу трошења јавних средстава подноси

И З В Е Ш Т А Ј

Одбор за финансије, републички буџет и контролу трошења јавних средстава размотрио је Извештај о раду Републичке комисије за заштиту права у поступцима јавних набавки у периоду од 1. јануара до 31. децембра 2018. године, који је Републичка комисија поднела Народној скупштини на основу члана 147. став 2. Закона о јавним набавкама.

Одбор је, поводом разматрања овог извештаја, утврдио Предлог закључка који подноси Народној скупштини на разматрање и усвајање.

За представника Одбора на седници Народне скупштине одређена је др Александра Томић, председник Одбора.

**ДЕВЕТА ТАЧКА ДНЕВНОГ РЕДА:** **Разматрање Извештаја о спроведеном надзору над применом Закона о јавним набавкама за 2018. годину Управе за јавне набавке**

Александра Томић је подсетила да је чланом 136. Закона о јавним набавкама прописано, да Управа за јавне набавке подноси Влади и Одбору Народне скупштине надлежном за финансије, посебан Годишњи извештај о спровођењу надзора над применом Закона о јавним набавкама.

Сандра Дамчевић је образложилаИзвештај о спроведеном надзору над применом Закона о јавним набавкама за 2018. годину Управе за јавне набавке.

Одбор је једногласно (**10 гласова „за“,), усвојио** Предлог одлуке о давању сагласности на Извештај о спроведеном надзору над применом Закона о јавним набавкама за 2018. годину Управе за јавне набавке.

Одбор за финансије, републички буџет и контролу трошења јавних средстава је размотрио и прихватио Извештај о надзору над применом Закона о јавним набавкама за 2018. годину који је, на основу члана 136. став 3. Закона о јавним набавкама („Службени гласник РС“, бр. 124/12, 14/15 и 68/15), Одбору поднела Управа за јавне набавке.

**ДЕСЕТА ТАЧКА ДНЕВНОГ РЕДА:** **Утврђивање принципа за спровођење тестирања кандидата за избор члана Републичке комисије за заштиту права у поступцима јавних набавки**

Александра Томић је подсетила да је Одбор на седници одржаној 27. марта организовао Радну групу за спровођење поступка за избор члана Републичке комисије за заштиту права у поступцима јавних набавки.

Верољуб Арсић, председник Радне групе је известио Одбор да је Радна група, на седници коју је одржала данас утврдила принципе за спровођење тестирања кандидата за избор члана Републичке комисије за заштиту права у поступцима јавних набавки и да су се пријавила три кандидата. Предлог радне групе је да се тестирање спроведе 3. јуна 2019. године.

Одбор је једногласно (10 за) усвојио предлог принципа за спровођење тестирања кандидата за избор члана Републичке комисије за заштиту права у поступцима јавних набавки.

Одбор је једногласно (10 за) усвојио предлог да се тестирање спроведе 3. јуна 2019. године.

**11.ТАЧКА ДНЕВНОГ РЕДА: Покретање поступка за избор члана Комисије за хартије од вредности**

Александра Томић је подсетила да је Народна скупштина на Трећој седници Првог редовног заседања у 2019. години од 3. априла 2019. година, изабрала Марка Јанковића, члана Комисије за ХОВ, за председника Комисије. Чланом 245. Закона о тржишту капитала прописано је да Комисија за хартије од вредности има пет чланова. Предложила је да Одбор упути допис свим посланичким групама да доставе свој предлог кандидата за новог члана Комисије до 28. маја 2019. године.

Одбор је једногласно (10 за) усвојио овај предлог.

Седница Одбора је завршена у 15,00 часова.

Седница је тонски снимана.

СЕКРЕТАР ПРЕДСЕДНИК

Тијана Игњатовић др Александра Томић